Vi kravler langsomt hen imod, at det er to årtier siden, mp3-revolutionen vendte op og ned på musikbranchen.

Omkring 1997 begyndte der for alvor at komme skub i at rippe cd’er, lagre dem på sin computer og dele dem med vennerne. Og derfra var der ingen vej tilbage. Dengang var der kun én mp3-musikafspiller, der var værd at samle på: Winamp. Den lever endnu, men måske på meget lånt tid.

Det var tiden før iTunes og Spotify og Winamp var for mange den eneste rigtige mp3-afspiller. Med den kunne man nemlig også lave musikfiler, man havde rippet fra en cd, om til mp3-filer, der så lagde sig i ens bibliotek. Det var også i Winamp, mange for første gang så en vizualiser, altså det flippede grafik-lysshow, der blinkede i takt med musikken.